# **Keskustakampuksen yo-ohjeet / kevät 2025**

## Kirjoitustilat

* Lumitin liikuntasali (1. krs)
* Tule koululle niin, että olet valmiina siirtymään saliin klo 8.00
* Sinut pyydetään nimellä saliin ja ovella tarkistetaan tietokone, kuulokkeet ja eväät
* Lumitin saliin otetaan sisään kahdesta paikasta – ruokalasta ja ala-aulan porraskatsomosta:
ruokalasta Kallaveden opiskelijat, porraskatsomosta Klassikan opiskelijat.

## Arvotavarat

* Kännyköitä tai rannekelloja ei saa tuoda saliin.
* Lumitilla on käytössä arvotavaroita varten lokeroita, jotka lukitaan sirullisella kortilla. Kortin voi ottaa mukaan saliin. Lokeroita on kaikissa kerroksissa.

## Eväät ja lääkkeet

* Eväät läpinäkyvissä pakkauksissa siten, että ne on helppo tarkistaa.
* Etiketit juomapulloista tms. pitää ottaa pois tai teipata piiloon.
* Lääkkeet pieneen pussiin, jossa päällä oma nimi.
* Saliin vietävät tavarat voi pakata koululta saatavaan koriin tai omaan koriin.

## Mitä otan mukaan?

* Kokelas tuo mukanaan
* oman tietokoneen lisälaitteineen
* kirjoitusvälineet
* eväät
* kuvallisen henkilöllisyystodistuksen.
* Suttupaperit, nenäliinat yms. saa koululta.
Kirjoitussaliin ei saa tuoda eikä sieltä saa viedä pois mitään papereita.
* Kuukautissuojia on saatavilla vessoissa. Omia voi tuoda yksittäispakkauksissa.